CELEX: 32019D0690
Language: fi
Date: 2019-04-30 00:00:00
Title: Komission täytäntöönpanopäätös (EU) 2019/690, annettu 30 päivänä huhtikuuta 2019, Ruotsin Euroopan parlamentin ja neuvoston direktiivin 2006/42/EY nojalla toteuttamasta toimenpiteestä, jolla kielletään tuuliturbiinimallien SWT-2.3–101 ja SWT-3.0–113 markkinoille saattaminen ja poistetaan markkinoilta jo markkinoille saatetut kyseiset koneet (tiedoksiannettu numerolla C(2019) 3118) (ETA:n kannalta merkityksellinen teksti.)

3.5.2019   
               
               
                  FI
               
               
                  Euroopan unionin virallinen lehti
               
               
                  L 116/78
               
            
         KOMISSION TÄYTÄNTÖÖNPANOPÄÄTÖS (EU) 2019/690,
         annettu 30 päivänä huhtikuuta 2019,
         Ruotsin Euroopan parlamentin ja neuvoston direktiivin 2006/42/EY nojalla toteuttamasta toimenpiteestä, jolla kielletään tuuliturbiinimallien SWT-2.3–101 ja SWT-3.0–113 markkinoille saattaminen ja poistetaan markkinoilta jo markkinoille saatetut kyseiset koneet
         
            
               (tiedoksiannettu numerolla C(2019) 3118)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan toisen alakohdan,
         sekä katsoo seuraavaa:
         
                     (1)
                  
                  
                     Ruotsi toteutti toimenpiteen, jolla kielletään tuuliturbiinimallin SWT-2.3–101 markkinoille saattaminen ja poistetaan markkinoilta kyseinen malli, joka ei ollut direktiivin 2006/42/EY 1.3.8.1 ja 1.4.2.1 kohdassa vahvistettujen olennaisten terveys- ja turvallisuusvaatimusten mukainen. Voimansiirron liikkuvia osia koskevassa 1.3.8.1 kohdassa edellytetään, että suojusten, jotka on tarkoitettu henkilöiden suojaamiseen voimansiirron liikkuvien osien aiheuttamilta vaaroilta, on oltava 1.4.2.1 kohdassa tarkoitettuja kiinteitä suojuksia. Mainitun 1.4.2.1 kohdan nojalla kiinteiden suojusten kiinnitysjärjestelmän avaaminen tai irrottaminen saa olla mahdollista vain työkaluilla. Tältä osin Ruotsi ilmoitti, että mallin SWT-2.3.-101 kiinteä suojus, joka suojaa roottorin liikkuvilta osilta, voidaan avata ilman erillistä työkalua, minkä vuoksi se ei ole direktiivin 2006/42/EY liitteessä I olevan 1.3.8.1 ja 1.4.2.1 kohdan vaatimusten mukainen.
                  
               
                     (2)
                  
                  
                     Mitä tulee tuuliturbiinimalliin SWT-3.0–113, Ruotsi toteutti toimenpiteen katsoen, että kyseinen kone ei ollut direktiivin 2006/42/EY liitteessä I olevassa 1.5.14 kohdassa vahvistetun olennaisen terveys- ja turvallisuusvaatimuksen mukainen. Mainitun 1.5.14 kohdan olennainen terveys- ja turvallisuusvaatimus, joka koskee koneeseen loukkuun jäämisen riskiä, edellyttää, että kone on suunniteltava, rakennettava tai varustettava siten, että henkilö ei voi jäädä loukkuun sen sisälle, tai jos tämä ei ole mahdollista, siten, että henkilö voi kutsua apua. Tältä osin Ruotsi ilmoitti, että tuuliturbiinimallin SWT-3.0–113 savuilmaisimessa ei ole varoitussignaalia, joka varoittaisi turbiinin sisällä mahdollisesti olevaa henkilöä tulipalon sattuessa.
                  
               
                     (3)
                  
                  
                     Saatuaan Ruotsilta ilmoituksen suojatoimenpiteestä komissio aloitti neuvottelut asianomaisten osapuolten kanssa kuullakseen niiden näkemyksiä. Komissio lähetti valmistajalle kirjeen 12 päivänä marraskuuta 2018. Valmistaja ilmoitti 30 päivänä marraskuuta 2018 päivätyssä vastauksessaan komissiolle, että se on toteuttanut toimenpiteitä tuuliturbiinimallien SWT-2.3–101 ja SWT-3.0–113 vaatimustenvastaisuuksen korjaamiseksi varmistaakseen direktiivin 2006/42/EY vaatimusten noudattamisen ja että kyseiset toimenpiteet oli saatettu päätökseen ennen 31 päivään joulukuuta 2017 asetettua määräaikaa.
                  
               
                     (4)
                  
                  
                     Ruotsin esittämä selvitys suojatoimenpiteestä ja komission käytettävissä oleva asiakirja-aineisto osoittavat, että tuuliturbiinimalli SWT-2.3–101 ei täyttänyt direktiivin 2006/42/EY liitteessä I olevassa 1.3.8.1 ja 1.4.2.1 kohdassa vahvistettuja olennaisia terveys- ja turvallisuusvaatimuksia. Lisäksi tuuliturbiinimalli SWT-3.0–113 ei täyttänyt direktiivin 2006/42/EY liitteessä I olevassa 1.5.14 kohdassa vahvistettua olennaista terveys- ja turvallisuusvaatimusta. Nämä puutteet ovat sellaisia, että ne saattavat vaarantaa henkilöiden terveyden ja turvallisuuden.
                  
               
                     (5)
                  
                  
                     Sen vuoksi Ruotsin toteuttamaa suojatoimenpidettä olisi pidettävä perusteltuna,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Ruotsin toteuttamat toimenpiteet, joilla kielletään tuuliturbiinimallin SWT-2.3–101 ja tuuliturbiinimallin SWT-3.0–113, joiden valmistaja on Siemens Gamesa Renewable Energy AB, markkinoille saattaminen ja poistetaan markkinoilta kyseiset tuuliturbiinit, ovat perusteltuja.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 30 päivänä huhtikuuta 2019.
            
               
                  Komission puolesta
               
               Elżbieta BIEŃKOWSKA
               
                  Komission jäsen
               
            
         
         
            (1)  EUVL L 157, 9.6.2006, s. 24.